b'\n_START_ARTICLE_\nKula Norinska\n_START_SECTION_\nLega\n_START_PARAGRAPH_\nKula Norinska je naselje v Ju\xc5\xbeni Dalmaciji. Le\xc5\xbei na desnem bregu reke Neretve ob  elektrificirani \xc5\xbeelezni\xc5\xa1ki progi Plo\xc4\x8de-Sarajevo okoli 6 km jugozahodno od Metkovi\xc4\x87ev.\n_START_SECTION_\nZgodovina\n_START_PARAGRAPH_\nIme je dobilo po (obrambnem stolpu) kuli Norin postavljenem v 16. stoletju. Obrambni stolp je bil postavljen kot obrambna to\xc4\x8dka pred vpadi bene\xc5\xa1kih vojnih ladij v Neretvo, katere bi potem lahko napadale Metkovi\xc4\x87. V obrambne namene je bil kori\xc5\xa1\xc4\x8den do 19. stoletja, ko je bil predelan v mlin na veter. Sedaj je kulturni spomenik.'